**Moduuli D, Kuorman varmistaminen ja purku**

Maarakennuskoneelle ei tehdä tehtävän alkaessa ajoonlähtötarkastusta.

Kilpailija perehdytetään aluksi tehtävässä käytettävään koneeseen.

Tehtävän suorittamiseen on varattu aikaa 1,5 tuntia, koska viimeinen 30 minuuttia on varattu tuomareiden suorittamaan arviointiin.

Tehtävässä maarakennuskone ajetaan kuljetusalustalle. Sen jälkeen tehdään kuorman varmistaminen käyttämällä paikalla olevia sidontavälineitä. Kilpailija päättää sidontapisteet ja käytettävät sidontavälineet itsenäisesti. Hänen on otettava huomioon tieliikenteessä käytettävät mitat ja massat. Kilpailutehtävään kuuluu myös kuorman korkeuden mittaus. Korkeus merkitään kilpailijalla olevaan lomakkeeseen ja annetaan tuomareille. Kun tuomarit antavat luvan, kilpailija saa luvan purkaa kuorman varmistuksen. Lopuksi välineet palautetaan alkuperäisille paikoilleen ja kone ajetaan takaisin lähtöpaikkaan.

Tuomareilla on oikeus keskeyttää kilpailusuoritus tarvittaessa, esimerkiksi, jos työturvallisuus vaarantuu.